ai4bharat/Pralekha huggingface dataset:
نیتی آیوگ
نیتی آیوگ اور آر ایم آئی انڈیا نے ایک نئی رپورٹ جاری کی ہے جس کا موضوع ہے ’بھارت میں بجلی سے چلنے والی موٹرگاڑیوں کے لیے مالیے کا انتظام‘
بھارت کی بجلی سے چلنے والی موٹرگاڑیوں کی مالیاتی صنعت 2030 میں 3.7 لاکھ کروڑ روپئے تک پہنچ جانے اندازہ لگایا گیا ہے
نئی رپورٹ میں لاگت میں کمی اور بجلی سے چلنے والی موٹرگاڑیوں کے لیے مالیات میں اضافے کی خاطر انتظامات کا ایک ٹول کٹ تجویز کیا گیا ہے
نئی دہلی ،9مارچ ،2021، نیتی آیوگ اور روکی ماؤنٹین انسٹی ٹیوٹ  انڈیا نے ایک نئی رپورٹ جاری کی ہے جس کا موضوع ہے ’بھارت میں بجلی سے چلنے والی موٹر گاڑیوں کے لیے مالیے کا انتظام‘ اس پورٹ میں بھارت میں بجلی سے چلنے والی موٹر گاڑیاں اپنائے جانے کے سلسلے میں مالیات کے رول کو اجاگر کیا گیا ہے اور اس منتقلی کے لیے درکار مجموعی سرمایے 266 ارب امریکی ڈالر  کے انتظام کا تجزیہ کیا گیا ہے۔ یہ رقم اگلی ایک دہائی میں بجلی سے چلنے والی موٹر گاڑیوں ، ان کے چارجنگ ڈھانچے اور بیٹریوں کے لیے درکار ہوگی۔
رپورٹ میں 2030 میں ای ویز کے لیے درکار مالیات 50 ملین امریکی ڈالر  کے مارکیٹ سائز کی بھی نشان دہی کی گئی ہے۔ یہ بھارت کی موجودہ خردہ وہیکل مالیاتی صنعت کا تقریباً 80 فیصد ہے۔ اس وقت یہ صنعت 60 ارب امریکی ڈالر  کی مالیت کی ہے۔
نیتی آیوگ کے سی ای او جناب امیتابھ کانت نے کہا کہ ’’اس وقت ضرورت اس بات کی ہے کہ ای وی اثاثوں اور بنیادی ڈھانچے کے لیے سرمایے اور مالیات کو بروئے کار لایا جائے‘‘ انھوں نے کہا کہ ’’اب جب کہ ہم اندرون ملک تیار کی جانے وا لی بجلی سے چلنے والی موٹر گاڑیوں کو اپنانے کی رفتار تیز کرنے اور ای ویز کی عالمی مقابلے کی خاطر تیاری کے سلسلے میں کام کر رہے ہیں نیز دیگر کل پرزوں مثلاً ایڈوانس سیل کیمسٹری بیٹریوں کی تیاری کے سلسلے میں پیش رفت کررہے ہیں، ہمیں بینکوں اور دیگر فائنانسروں کی ضرورت ہے تاکہ موٹر گاڑیوں کی لاگت کم کی جاسکے اور ای ویز کے لیے سرمایہ حاصل کرنے میں اضافہ کیا جاسکے‘‘۔
بھارت کے ای وی ایکو سسٹم نے اب تک ٹیکنالوجی کی لاگت بنیادی ڈھانچے کی فراہمی اور صارفین کے رویے سے وابستہ مشکلات کو حل کرنے پر توجہ دی ہے۔ اگلی اہم رکاوٹ مالیات ہے جس پر توجہ دینے کی ضرورت ہے تاکہ بجلی سے چلنے والی موٹر گاڑیوں کو اپنائے جانے کی رفتار تیز کی جاسکے۔
صارفین کو بہت سے چیلنجوں کا سامنا ہے مثلاً سود کی زیادہ شرحیں، بیمے کی زیادہ شرحیں اور قیمت کے مقابلےمیں ملنے والا کم قرضہ۔
ان چیلنجوں پر توجہ دینے کے لیے نیتی آیوگ اور آر ایم آئی نے 10 انتظامات کے ٹول کٹ کی نشان دہی ہے جنھیں مطلوبہ سرمایہ حاصل کرنے کے لیے مالیاتی ادارے مثلاً بینک اور غیر بینکار مالیاتی کمپنیاں  نیز صنعت اور حکومت اپنا سکتے ہیں۔
راکی ماؤنٹین انسٹی ٹیوٹ کے سینئر پرنسپل کلے اسٹرینجر نے کہا ’’پچاس ملین ای ویز کو چلانے کی رفتار تیز کرنے کی خاطر ری انجینئرنگ وہیکل فائنانس اور سرکار نیز نجی سرمایے کو بروئے کار لانے کی بڑی اہمیت ہوگی۔ یہ پچاس ملین ای ویز 2030 تک بھارت کی سڑکوں پر دوڑیں گی۔ یہ انتظامات مالیات میں بڑی معاونت کا کام انجام دیں گے اور ہمیں یقین ہے کہ یہ انتظامات بھارت کے باہر بھی مفید ثابت ہوسکتے ہیں۔
یہ رپورٹ
http://niti.gov.in/sites/default/files/2021-01/RMI-EVreport-VF_28_1_21.pdf پر ملاحظہ کی جاسکتی ہے۔
وزارت خزانہ
سی جی ایس ٹی دہلی کے حکام نے 178 کروڑ روپئے کے اِن پُٹ ٹیکس کریڈٹ دھوکہ دہی کے تین مختلف معاملوں میں چار لوگوں کو گرفتار کیا
نئی دہلی:15،فروری، 2021:جعلی بلنگ کارروائیوں کی لعنت سے نمٹنے کیلئے شروع کردہ اقدام کے تحت وسیع ڈیٹا تجزیات کے ذریعے تیار کردہ انٹلی جنس کی بنیاد پر مرکزی ساز وسامان و خدمات ٹیکس  کمشنریٹ، شمالی دہلی کے افسران نے متعدد مستفیدین کو سامان کے بغیر کم انوائسیز پیدا کرنے اور جعلی اِن پُٹ ٹیکس کریڈٹ پاس کرنے کیلئے فرضی کمپنیوں کے ایک نیٹ ورک کا پتہ لگایا ہے۔سی جی ایس ٹی ایکٹ 2017 کے سیکشن 132کے تحت جرم ثابت کرنے کے لئے سی جی ایس ٹی ایکٹ 2017 کے سیکشن 69 کے سلسلے میں تین مختلف معاملوں میں چار افراد کو گرفتار کیا گیا ہے۔ تینوں معاملات میں ملوث کُل اِن پُٹ ٹیکس کریڈٹ 178 کروڑ روپئے ہے۔ تمام معاملات میں مزید تحقیقات جاری ہے اور جعلی کریڈٹ کی رقم اور اس میں ملوث کمپنیوں/ افراد کی کُل تعداد میں اضافہ ہونے کا امکان ہے۔
پہلے معاملے میں، چار غیرموجود کمپنیوں کو اصل مجرموں نے 54 کروڑ روپئے کے آئی ٹی سی 14 دیگر فرموں کو پاس کرنے کیلئے تشکیل دیا تھا۔ یہ فرمیں نہ صرف کمیشن کی بنیاد پر سامان سے کم انوائس جاری کرنے میں ملوث تھیں بلکہ سامان کی برآمد پر آئی جی ایس ٹی رقم کی واپسی کے دعوے کیلئے بھی اس طرح کے رسیدوں کا استعمال کرتی تھیں۔ ان تمام فرموں کے پیچھے اصل آپریٹرس وکاس گوئل اور گوپال اگروال نے جعلی فرموں کے اس ویب کو چلانے میں اپنے ملوث ہونے کا اعتراف کیا ہے۔ ان دونوں کو 12فروری 2021 کو گرفتار کیا گیا تھا۔
دوسرے معاملے میں، تحقیقات کے دوران انکشاف ہوا کہ موہندر کمار کو متعدد جعلی فرموں سے دو فرموں میسرز وی ایم ڈبلیو انٹرپرائزز اور میسرز شری بہادر اسٹیل کمپنی میں 111 کروڑ روپئے کا جی ایس ٹی اِن پُٹ ٹیکس کریڈٹ موصول ہوا اور ان فرموں نے اس کریڈٹ کو بغیراصل سامان کی فراہمی کے متعدد دیگر فرموں میں منتقل کردیا۔ موہندرکمار کو 13فروری 2021 کو گرفتار کیا گیا تھا۔
اسی طرح کے ایک دیگر معاملے میں میسرز وی ڈی آر کلرس اینڈ کیمیکلز پرائیویٹ لمیٹیڈ اینڈ اے وی میٹلس مارکیٹنگ پرائیویٹ لمیٹیڈ کے ڈائرکٹر اور میسرز سریندر کمار جین کے پروپرائٹرسریندرکمار جین کو غیرموجودفرموں کے ذریعے بغیرسامان کے رسیدیں جاری کرنے کے معاملے میں 13 کروڑ روپئے کے نااہل آئی ٹی سی حاصل کرنے میں ملوث پایا گیا۔ سریندر کمار جین کو 13فروری 2021 کو گرفتار کیا گیا تھا۔ میٹرو پولیٹن مجسٹریٹ کے ذریعے تمام ملزموں کو 14 دن کی عدالتی تحویل میں بھیج دیا گیا ہے۔
یہاں یہ بات قابل ذکر ہے کہ جی ایس ٹی کے آغاز سے مرکزی ٹیکس، دہلی زون، نے 3969.65 کروڑ روپئے سے زیادہ کے جی ایس ٹی چوری کے معاملے میں متعدد کیسز میں 25 افراد کو گرفتار کیا ہے۔
ش ح۔م ع۔ ع ن
U NO:1590
(Visitor Counter : 131
وزیراعظم کا دفتر
وزیر اعظم نے بھارت رتن ایم جی آر کو ان کے یوم پیدائش پر یاد کیا
وزیر اعظم جناب نریندر مودی نے بھارت رتن ایم جی آر کو ان کے یوم پیدائش پر خراج عقیدت پیش کیا۔
ایک ٹویٹ میں، وزیر اعظم نے کہا؛
"بھارت رتن ایم جی آر کو ان کے یوم پیدائش پر یاد کرتے ہوئے انہیں خراج عقیدت پیش کرتا ہوں۔ ایک موثر منتظم کے طور پر ان کی لاثانی خدمات کی بڑے پیمانے پرتعریف کی جاتی ہے، انہوں نے سماجی انصاف وتفویض اور معاشرے کو بااختیار بنانے میں اپنی گرانقدر خدمات انجام دیں ۔ ان کی نافذ کی گئی اسکیموں کے ذریعہ غریبوں اورپسماندہ طبقات کی زندگیوں میں مثبت تبدیلی آئی ۔ سنیما اور فلموں میں ان کے ذریعہ پیش کی گئی خوبصورتی کو بھی بڑے پیمانے پر سراہا جاتا ہے۔"
صدر جمہوریہ کا سکریٹریٹ
صدر جمہوریہ تیرہ اور پندرہ مئی کو راجستھان اورمہاراشٹرکا دورہ کریں گے
نئیدہلی،08مئی ۔صدر جمہوریہ ہند جناب رام ناتھ کووند تیرہ سے پندرہ مئی 2018 تک راجستھان اور مہاراشٹر کا دورہ کریں گے۔
جناب رام ناتھ کووند تیرہ مئی کو راجستھان کے شہر جے پور میں راجستھان سرکار کی جانب سے اہتمام کئے جانے والے ایک شہری استقبالیہ میں شرکت کریں گے ۔ صدر جمہوریہ شہری استقبالیہ کی تقریب میں سندر سنگھ بھنڈاری ای بی سی سیلف ایمپلائمنٹ اسکیم ، بھیروں سنگھ شیخاوت انتیودیہ سیلف ایمپلائمنٹ اسکیم اور شیڈیول کاسٹ / شیڈیول ٹرائب ، جسمانی معذوروں اور دیگر محروم برادریں کے ذمہ داجب الادا قرض اور سود معاف کئے جانے کی اسکیم کے مخصوص فائدہ یافتگان سے گفتگو کریں گے ۔ ش
جناب رام ناتھ کووند 14 مئی 2018 کو ممبئی کے لئے روانگی سے قبل راجستھان کے شہر اجمیر اور پشکر جائیں ۔
صدر جمہوریہ پندرہ مئی کو ممبئی میں سروسز پر چوتھی عالمی نمائش کی افتتاحی تقریب کو رونق بخشیں گے اور بارہویں چیمپین سروسز کا آغازکریں گے ۔ جناب رام ناتھ کووند اسی رو ز بھابھا ایٹامک ریسرچ سینٹر کا دورہ کریں گے ، جہاں وہ ڈپارٹمنٹ آف ایٹامک انرجی  ٹکنالوجیز پر ایک نمائش کا آغاز کریں گے اور ممبئی کے ٹرامبے میں جی اے ای کی تنصیبات کا افتتاح کریں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2552
(Visitor Counter : 37
دیہی ترقیات کی وزارت
‘‘ گرامین ادیمیتا سنستھان’’ نامی فرضی تنظیم جو دیہی ترقی کی وزارت کے ماتحت ہونے کا دعویٰ کر رہی ہے، اتراکھنڈ، پنجاب اور ہریانہ ریاستوں کے لئے بھرتی کا عمل انجام دے رہی ہے
یہ تنظیم فرضی ہے اور غیر مشتبہ درخواست دہندگان سے پیسہ اینٹھنے کے واحد مقصد سے بنائی گئی ہے
دیہی ترقی کی مرکزی وزارت کے علم میں یہ بات آئی ہے کہ گرامین ادیمیتا سنستھان نامی ایک تنظیم حکومت ہند کی طرف سے با اختیار ہونے دیہی ترقی کی وزارت کے تحت کام کرنےکا دعویٰ کر رہی ہے، اتراکھنڈ، پنجاب اور ہریانہ ریاستوں کے لئے ڈیٹا اینالسٹ ، ایڈمنسٹریٹیو آفیسر اور ایم ٹی ایس کے عہدوں کے لئے نومبر کے مہینے سے بھرتی کا عمل انجام دے رہی ہے۔
مارچ 2022 میں وزارت کو موصولہ شکایات کی بنیاد پر یہ تصدیق نامہ جاری کیا جاتا ہے کہ دیہی ترقی کی وزارت سے وابستہ اس طرح کا کوئی ادارہ ؍ خود مختار ادارہ ؍ منسلک یا ذیلی افسر ؍ تنظیم نہیں ہے۔ کام کرنے کے انداز اور دستاویزات سے یہ شہادت ملی ہے کہ یہ تنظیم فرضی ہے اور غیر مشتبہ درخواست دہندگان سے پیسہ اینٹھنے کے واحد ارادے کے ساتھ قائم کی گئی ہے۔
عوام کو مشورہ دیا جاتا ہے کہ وہ اس سلسلے میں با خبر رہیں اور درخواست دہندگان خالی اسامیوں ؍ عہدوں ؍ تنخواہ اسکیل وغیرہ کے دعوؤں کے بارے میں خبردار رہیں، جو اس فرضی تنظیم کی طرف سے کئے گئے ہیں۔ سرٹیفکیٹ کی توثیق کے لئے ریفنڈ ایبل سکیورٹی کی رقم کے طور پر کسی رقم کی ادائیگی کرنے یا بینک کھاتوں کی تفصیلات سمیت کسی بھی طرح کی حساس معلومات فراہم کرنے سے خبردار رہیں۔
درخواست دہندگان براہ کرم اس بات کا خیال رکھیں کہ سبھی مرکزی اور ریاستی سرکاروں کی ویب سائٹ  پر ہوتی ہے اور نہ کہ ‘‘ ڈاکام’’ یا کسی دیگر اسپیم ؍ کانکوکٹیڈ؍ اسپوف ویب سائٹ یا فرضی لِنک پر ہوتی ہے۔
پیٹرولیم اور قدرتی گیس کی وزارت
او اے ایل پی نیلامی کے پانچویں دور کے تحت منظور کیے گئے ای اینڈ پی بلاکوں کے لیے کنٹریکٹ پر دستخط کیے جانے کی تقریب
بازار دوست او اے ایل پی توانائی کے سیکٹر میں خود کفالت حاصل کر رہی ہے: جناب دھرمیندر پردھان
نئی دہلی،17 نومبر ، پیٹرولیم اور قدرتی گیس نیز فولاد کے وزیر جناب دھرمیندر پردھان نے آج کہا ہے کہ اوپین ایکری ایج لائسنسنگ پالیسی  ایک بازار دوست پالیسی ہے جو توانائی کے سیکٹر میں خود کفالت حاصل کر رہی ہے۔ وہ او اے ایل پی نیلامی کے پانچویں دور کے منظور کیے گئے 11 تیل اور گیس بلاکوں کے لیے کنٹریکٹوں پر دستخط کرنے کے موقع پر اظہار خیال کر رہے تھے۔
جناب پردھان نے بتایا کہ او اے ایل پی نیلامی کے ادوار کے نتیجے میں ایچ ای ایل پی سلسلے کی کامیاب شروعات سے بھارت میں تلاش کے رقبے میں اضافہ ہوا ہے۔ تلاش کا رقبہ جو پہلے تقریباً 80000 مربع کلو میٹر تھا او اے ایل پی کے نیلامی کے پانچویں دور کے تحت فراہم کیے گئے بلاکوں کے بعد تقریباً 237000 مربع کلو میٹر ہوگیا ہے۔
اسے ایک بدلاؤ والی پالیسی قرار دیتے ہوئے وزیر موصوف نے کہا کہ او اے ایل پی نے سرخ فیتا شاہی کا سلسلہ ختم کردیا ہے اور تلاش اور پیداوار کے سیکٹر میں زبردست اضافہ ہوا ہے۔ انھوں نے جو ہوگا دیکھا جائے گا کے طریقے کو ختم کرنے اور تیز رفتار ترقی اور پیشرفت کے لیے کوشش کرنے کی حکمت عملی اختیار کرنے کی ضرورت پر زور دیا اور کامیاب بولی لگانے والوں سے کہا کہ وہ نئی ٹیکنالوجی اور نئے کاروباروی طریقوں کا استعمال کریں تاکہ ان علاقوں سے تیل اور قدرتی گیس کی پیداوار کی رفتار میں تیزی لائی جاسکے۔
ٹیکنالوجی کے بارے میں بات کرتے ہوئے جناب پردھان نے کہا کہ زیادہ ڈیجیٹائیزیشن اور ڈاٹا میپنگ کی مدد سے ای اینڈ پی میدان میں بنیادی تبدیلی آئی ہے۔ انھوں نے ٹیکنالوجی اور جدید ڈاٹا منیجمنٹ سسٹم کے اور زیادہ استعمال کی ضرورت پر زور دیا۔
جناب پردھان نے مرکزی وزارتوں اور ریاستی حکومتوں کی طرف سے متعلقہ منظوریاں دلواکر کام میں آسانی پیدا کرنے کے سلسلے میں او ایل اے پی کی کامیابی بولی لگانے والوں کو مکمل حمایت کی پیش کش کی۔ جناب پردھان نے کہا کہ انھیں تلاش کی سرگرمیاں انجام دینے اور کاروبار کو پیشہ ورانہ طریقے پر چلانے کے لیے بین الاقوامی کمپنیوں کو مدعو کرنا چاہیے۔جناب پردھان نے یہ بھی تجویز کیا کہ ڈاٹا کو جمع کرنے اور ڈاٹا کے بندوبست کے لیے ایک خود مختار ادارہ قائم کیا جانا چاہیے تاکہ تمام بولی لگانے والوں کو متعلقہ معلومات تک رسائی حاصل ہوسکے اور وہ سرمایہ کاری کے سلسلے میں ٹھوس فیصلے کرسکیں۔
او اے ایل پی بولی کے پانچویں دور کے تحت کل ملاکر 19789.04 مربع کلو میٹر کا رقبہ فراہم کیا گیا ہے جس میں آٹھ گدیلے طاس والے علاقوں کے 11 بلاک شامل ہیں۔ جس کی لاگت 465 کروڑ روپئے ہے۔ اس میں فوری تلاش کا کام شروع کیا جائے گا۔ او این جی سی کو 7 بلاک اور آئل انڈیا لمیٹڈ  کو 4 بلاک دیئے گئے ہیں۔
صحت اور خاندانی بہبود کی وزارت
ہندوستان کی کووڈ-19 ٹیکہ کاری کا مجموعی احاطہ 167.87 کروڑ سے تجاوز کرگیا ہے
گذشتہ 24 گھنٹوں میں 55 لاکھ سے زیادہ کووڈ سے بچاؤ کے ٹیکے لگائے گئے
صحتیابی کی شرح اس وقت 95.14 فیصد ہے
گذشتہ 24 گھنٹوں میں 1,72,433 نئے معاملات کی رپورٹ موصول ہوئی ہے
ہندوستان میں ایکٹیو معاملات کی تعداد اس وقت 15,33,921 ہے
ہفتہ وار مثبت معاملات کی شرح اس وقت 12.98 فیصد ہے
آج صبح 7 بجے کی عبوری رپورٹ کے مطابق گذشتہ 24 گھنٹوں میں 55 لاکھ سے زیادہ  کووڈ سے بچاؤ کے ٹیکے لگائے گئے جس کے ساتھ ہی ہندوستان میں کووڈ-19 سے بچاؤ کے ٹیکہ کاری کی تعداد 167.87 کروڑ  سے تجاوز کر گئی ہے۔
یہ کامیابی 1,85,37,996 اجلاسوں کے ذریعے حاصل کی گئی۔ آج صبح 7 بجے تک کی عبوری رپورٹ کے مطابق مجموعی اعداد کی تفصیل میں شامل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,03,96,612
|
|
دوسری خوراک
|
|
98,86,305
|
|
احتیاطی خوراک
|
|
35,09,973
|
|
صف اول کے کارکنان
|
|
پہلی خوراک
|
|
1,83,98,615
|
|
دوسری خوراک
|
|
1,72,79,961
|
|
احتیاطی خوراک
|
|
42,84,468
|
|
15 سے 18 برس کی عمر کے گروپ کے افراد
|
|
پہلی خوراک
|
|
4,77,79,454
|
|
دوسری خوراک
|
|
21,63,015
|
|
18 سے44 برس کی عمر کے گروپ کے افراد
|
|
پہلی خوراک
|
|
54,28,10,477
|
|
دوسری خوراک
|
|
41,05,04,684
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,06,20,676
|
|
دوسری خوراک
|
|
17,27,32,572
|
|
60 سال سے زیادہ عمر کے افراد
|
|
پہلی خوراک
|
|
12,51,18,558
|
|
دوسری خوراک
|
|
10,76,27,091
|
|
احتیاطی خوراک
|
|
56,80,676
|
|
احتیاطی خوراک
|
|
1,34,75,117
|
|
مجموعی تعداد
|
|
1,67,87,93,137
پچھلے 24 گھنٹوں میں 2,59,107 مریض شفایاب ہوئے ہیں اور شفایاب ہونے والے مریضوں  کی مجموعی تعداد اس وقت 3,97,70,414 ہے۔
اس کے ساتھ ساتھ ہندوستان میں ریکوری کی شرح 95.14 فیصد ہے۔
گذشتہ گھنٹے میں 1,72,433 نئے معاملات کی رپورٹ موصول ہوئی ہے۔
ہندوستان میں ایکٹیو معاملات کی مجموعی تعداد اس وقت 15,33,921 ہے۔ مجموعی معاملات ملک کے مجموعی پوزیٹیو معاملات کا 3.67 فیصد ہے۔
ٹیسٹنگ کی صلاحیت ملک بھر میں مسلسل توسیع پا رہی ہے۔ گذشتہ 24 گھنٹوں میں مجموعی طور پر 15,69,449 ٹیسٹ کئے گئے۔ ہندوستان میں ابھی تک مجموعی طور پر 73,41 کروڑ  ٹیسٹ کئے جاچکے ہیں۔
ایک جانب جب کہ ملک بھر میں ٹیسٹنگ کی صلاحیت کو وسعت دی جارہی ہے، تو ملک میں ہفتہ وار پوزیٹیویٹی کی شرح اس وقت 12.98 فیصد اور روزانہ کی پوزیٹیویٹی کی شرح 10.99 فیصد کی رپورٹ موصول ہوئی ہے۔
پیٹرولیم اور قدرتی گیس کی وزارت
حکومت بین الاقوامی قیمتوں میں اضافے سے عام لوگوں کو محفوظ رکھنے کے لیے رسوئی گیس کے صارفین کے لیے موثر قیمت میں ترمیم جاری رکھے ہوئی ہے
نئی دہلی۔ 20 دسمبر پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ ملک میں پٹرولیم مصنوعات کی قیمتیں بین الاقوامی بازار میں متعلقہ مصنوعات کی قیمتوں سے منسلک ہیں۔ تاہم، حکومت بین الاقوامی قیمتوں میں اضافے سے عام آدمی کو محفوظ رکھنے کے لیے رسوئی گیس کے صارفین کے لیے موثر قیمت میں متواتر ترمیم کررہی ہے۔ مصنوعات پر سبسڈی بین الاقوامی مارکیٹ میں مصنوعات کی قیمت میں اضافے/کمی اور سبسڈی پر حکومت کے فیصلے کے ساتھ بڑھتی/کم ہوتی ہے۔
دہلی میں اپریل 2019 سے رسوئی گیس کی قیمتوں کی تفصیلات ضمیمہ میں منسلک ہیں۔ حکومت نے مالی سال 2019-20 اور 2020-21 میں بالترتیب 24,172 کروڑ اور 11,895 کروڑ روپے رسوئی گیس سے متعلق مختلف اسکیموں کے لیے سبسڈی کے طور پرجاری کیے ہیں ۔
ڈیزل کی قیمت 19.10.2014 سے مارکیٹ سے طے کی گئی ہے۔ تب سے،نجی شعبہ کی آئل مارکیٹنگ کمپنیاں  بین الاقوامی مصنوعات کی قیمتوں، شرح مبادلہ، ٹیکس کے ڈھانچے، اندرون ملک مال برداری اور دیگر لاگت کے عناصر کے مطابق ڈیزل کی قیمتوں کے تعین پر مناسب فیصلہ کرتی ہیں۔
مرکزی حکومت نے ڈیزل پر مرکزی ایکسائز ڈیوٹی میں 10 روپے فی لیٹرکی کمی ہے جو 4 نومبر 2021 سےنافذ العمل ہے۔ اس اقدام کا مقصد معیشت کو مزید تقویت دینا اور کھپت کو بڑھانا اور مہنگائی کو کم رکھنا تھا، اس طرح غریب اور متوسط لوگوں کی مدد کرنا تھی۔ بعد ازاں کئی ریاستوں/ مرکز کے زیر انتظام علاقوں نے ڈیزل پرعائد ویلیو ایڈڈ ٹیکس  بھی کم کر دیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-14572
(Visitor Counter : 105
سائنس اور ٹیکنالوجی کی وزارت
آئی آئی ایس ایف2020 میں ہندوستان کا بین اقوامی سائنسی فلمی میلہ شروع
بڑے پیمانے پر کئی قسم کی سائنسی فلمیں دکھائی جائیں گی
سائنسی رابطے کے لئے فلم ایک اچھا وسیلہ ہے:ڈاکٹرہرش وردھن
نئی دہلی ،24دسمبر: ہندوستان کا بین اقوامی سائنسی فلمی میلہ  2020 کےہندوستان کے بین اقوامی سائنسی میلے کی خاص کشش ہے۔ اس سال آئی ایس ایف ایف ا ٓئی میں 60 ملکوں سے 634 سائنسی فلموں کااندراج ہوا ہے۔ سا ئنسی فلمیں بنانے کی طرف نوجوان فلمسازوں کو راغب کرنے اور سائنس کو مقبول بنانے کے لئے یہ میلہ ایک اہم پلیٹ فارم فراہم کرتا ہے۔
آئی ایس ایف ایف ا ٓئی کے افتتاحی اجلاس سے خطاب کرتے ہوئے سائنس اور ٹکنالوجی، زمینی سائنس اور صحت اور خاندانی بہبود کے مرکزی وزیر ڈاکٹر ہرش وردھن نے کہاکہ یہ فلمیں بڑے پیمانہ پر کئی اقسام کی ہیں اور یہ سائنس، ٹکنالوجی ، کووڈ19 کے تئیں بیداری اور خود انحصار ہونے کی ہندوستان کی کوشش جیسے موضوعات پر مبنی ہیں۔ سائنسی فلمیں، سائنسی مواصلات کا اچھا ذریعہ ہیں۔
رقبہ اورپیمانہ کے حساب سے اس فلمی میلہ کا دائرہ سال بہ سال وسیع ہوتا جارہا ہے۔ ابھرتے ہوئے سائنسی فلم سازوں کاہاتھ تھامنے کے لئے یہ موقع اب ایک کلیدی پلیٹ فارم ہے۔ فلم ساز اور آئی ایس ایف ایف ا ٓئی کی جیوری کے سربراہ جناب مائک پانڈے نے کہا کہ یہ موقع انتہائی صلاحیتوں کا حامل ہے اور ہمیں سائنسی فلموں کو پروان چڑھانے کے لئے اپنے تجربات بیان کرنے چاہئیں۔
برطانیہ کے پبلک ہیلتھ فلم سوسائٹی کے صدر ڈاکٹر اوئی ہوانگ نے کہاکہ سائنسی مواصلات کولوگوں کو متحد کرنے کے چیلنج کاسامنا ہے اور فلم سازوں نے اس امر سے رجوع کرنا شروع کردیا ہے اور امید کی جاتی ہے کہ اس میں کامیابی حاصل ہوگی۔وگیان پراسر کے ڈائریکٹر ڈاکٹر نکل پراشر نے کہا کہ ہم فلمی میلے منعقد کرنے کا پہلے سےاچھا تجربہ رکھتے ہیں۔ ہم نے قومی سائنسی فلمی میلے کے دسویں ایڈیشن کا انعقاد غیر روایتی طور پر کیا ہے اور اس میلہ کے تعلق بھی ہمارے اندر وہی جوش و خروش ہے۔ آئی ایس ایف ایف ا ٓئی کے کوارڈینیٹر جناب نمیش کپور نے کہا کہ سائنس کو مقبول بنانے کے لئے اس فلمی وسیلہ سے فائدہ اٹھانے کی تمام تر کوشش کی جارہی ہے۔ ہم آئی آئی ایس ایف کے دوران 200 سے زیادہ فلمیں آن لائن دکھائیں گے۔ جناب کپور نے بتایاکہ انعام یافتہ فلموں کے ناموں کا 25 دسمبر کو اعلان کیا جائے گا۔
ہندوستان کے بین اقوامی سائنسی فلمی میلے کامقصد لوگوں میں سائنس کو مقبول بنانے کی کوشش کو آگے بڑھانا اور ذہین نوجوان سائنسی فلم سازوں کومتوجہ کرنا ہے۔ یہ موقع طالب علموں اور فلم سازوں کو فلموں کے ذریعہ سائنسی مواصلاتی عمل کا حصہ بننے کا موقع فراہم کرتا ہے۔
اسٹیل کی وزارت
ایم او آئی ایل لمیٹڈ نے اپنے قیام کے بعد مالی سال 23 میں دوسری سب سے اعلٰی پیداوار درج کی
اب تک کا سب سے زیادہ سرمایہ خرچ اور ایکسپلوریشن
ای ایم ڈی کی ریکارڈ سیل حاصل کی گئی
ایم او آئی ایل لمیٹڈ نے مالی سال 2022-23 میں 13.02 ملین ٹن میں گنیج  اورز کی پیداوار کے ساتھ پچھلے سال کی ریکارڈنگ میں 6 فیصد اضافہ درج کیا ہے۔ قیام کے بعد دوسری سب سے زیادہ پیداوار درج کی گئی۔مالی سال 23 میں 245 کروڑ روپے کا سرمایہ خرچ کیا گیا، جو مالی سال 2021-22 کی نسبت 14 فیصد زیادہ ہے۔
جناب اجیت کمار سکسینہ، سی ایم ڈی ایم او آئی ایل لمیٹڈ، نے کامیابیوں پر ایم او آئی ایل کو مبارکباد دی اور اس اعتماد کا اظہار کیا کہ ایم او آئی ایل آنے والے سالوں میں پیداوار کی بہت زیادہ سطح حاصل کرنے کے لیے تیار ہے، اس کے لیے حکمت عملی اور ایکشن پلان مضبوطی سے موجود ہے۔
ایکسپلوریشن یعنی کھوج بین پر انتہائی زور کے ساتھ، ایم او آئی ایل نے مالی سال 23 میں 41,762 میٹر کی اب تک کی بہترین ایکسپلوریٹری کور ڈرلنگ کی ہے، جو پچھلے 5 سالوں میں حاصل کی گئی اوسط ایکسپلوریشن کا 2.7 گنا ہے۔ یہ نہ صرف اس کی موجودہ کانوں سے بہتر پیداوار کی بنیاد بنے گا بلکہ ملک میں مینگنیج کی نئی کانیں کھولنے کی بنیاد بھی بنے گا۔
الیکٹرولٹک میگنیز ڈائی آکسائیڈ  کی فروخت کا کاروبار ایک نئی بلندی پر پہنچ گیا، جو پچھلے سال کے مقابلے 2 گنا زیادہ ہے۔ ای ایم ڈی ایک 100فیصد درآمدی متبادل پروڈکٹ ہے، جو زیادہ تر دواسازی اور بیٹریوں کی تیاری کے لیے استعمال ہوتی ہے۔
ایم او آئی ایل کے بارے میں: ایم او آئی ایل لمیٹڈ ایک شیڈولڈ منی رتنا کیٹگری I سی پی ایس ای ہے جو اسٹیل کی وزارت، حکومت ہند کے انتظامی کنٹرول کے تحت ہے۔ ایم او آئی ایل ملک میں مینگنیج اورز کا سب سے بڑا پروڈیوسر ہے، جو ملکی پیداوار میں 45 فیصد کا تعاون دیتی ہے۔ یہ ریاست مہاراشٹر اور مدھیہ پردیش میں گیارہ کانیں چلاتی ہے۔ کمپنی 2030 تک اپنی پیداوار کو 3.00 ملین ٹن تک دوگنا کرنے کا پرجوش وژن رکھتی ہے۔ ایم او آئی ایل ریاست گجرات، راجستھان، چھتیس گڑھ اور اڈیشہ میں کاروباری مواقع بھی تلاش کر رہی ہے۔
وزارت سیاحت
وزارت نے سودیش درشن اسکیم کے تحت کے لیے ساحلی سرکٹ کوترقی دینے کے لیے ایک موضوعاتی سرکٹ کے طور پر شناخت کیا ہے: جناب پرہلاد سنگھ پٹیل
نئی دہلی، 16مارچ 2021،
ساحل سمندر سمیت سیاحت کی ترقی اور ترویج کی ذمہ داری بنیادی طور پر ریاستی حکومتوں/مرکز کے زیر انتظام علاقوں کی انتظامیہ کی ہوتی ہے۔ تاہم ، وزارت سیاحت اپنے مختلف منصوبوں کے تحت ملک میں سیاحت کے بنیادی ڈھانچے کی ترقی کے لئے مرکزی سطح پر مالی اعانت فراہم کرتی ہے۔
وزارت سیاحت نے ملک میں سیاحت کے بنیادی ڈھانچے کی ترقی کے لئے تھیم پر مبنی ٹورسٹ سرکٹس کے فروغ و ترویج کے لئے سودیش درشن اسکیم کا آغاز کیا ہے۔ ساحل سرکٹ ، جس میں ساحل سمندر بھی شامل ہیں ، اس اسکیم کے تحت ترقی کے لئے نشاندہی کی جانے والی ایک تھیم پر مبنی سرکٹ ہیں۔
ان منصوبوں کی نشاندہی ریاستی حکومتوں/ مرکز کے زیر انتظام علاقوں کی انتظامیہ کے مشورے سے کی گئی ہے اور فنڈز کی دستیابی ، مناسب پروجیکٹ پر تفصیلی رپورٹ پیش کرنے ، اسکیم کے رہنما اصولوں کی پاسداری اور اس سے پہلے کے جاری کردہ فنڈز کے استعمال سے مشروط ہیں۔
یہ معلومات وزیر مملکت برائے سیاحت و ثقافت جناب پرہلاد سنگھ پٹیل نے آج راجیہ سبھا میں ایک سوال کے تحریری جواب میں دی۔
وزارت آیوش
این ایم پی بی ادویاتی پودوں کی معیاری کاشتکاری سامان کی پیداوار کے لئے ہمالیائی حیاتیاتی وسائل ٹکنالوجی انسٹی ٹیوٹ کے ساتھ مل کر کام کرے گا
نئی دہلی،9اکتوبر 2021/ قومی ادوایاتی پودوں کے بورڈ  نے ادویاتی پودوں کی معیاری پودوں کی اشیا کی پیدوار کی حوصلہ افزائی کرنے کے لئے ہماچل پردیش کے پالم پور علاقے میں واقع ہمالیائی حیاتیاتی وسائل ٹکنالوجی انسٹی ٹیوٹ کے ساتھ ہاتھ ملایا ہے۔
آیوش وزارت کے تحت قائم کئے گئے ایم این پی بی ادویاتی پودوں کے کاروبار، برآمد، تحفظ اور کھیتی کو فروغ دینے کے لئے پالیسیوں اور پروگراموں کو حمایت دینےکا کام کرتاہے۔
دونوں تنظیموں نے این ایم پی بی کے ذریعہ شناخت شدہ ادویاتی پودوں اور جڑی بوٹیوں کی معیاری کاشتکاری سامان کے فروغ کو آسان بنانے اور نایاب یا غائب ہونے کی کگار پر  نسلوں اور بلندی والے علاقوں میں اگنے والے پودوں سمیت مختلف زرعی آب و ہوا والے علاقوں میں کارآمد ادویاتی پودوں کے کیو پی ایم فروغ، حوصلہ افزائی، تحفظ اور کاشت کاری کے لئے اپنی نرسریوں کے قیام میں تعاون کے لئے مفاہمت نامے پر دستخط کئے ہیں۔
سی ایس آئی آر- آئی ایچ بی ٹی جیسی وسیع افزائش اور زرعی ٹکنالوجی کے فروغ پرتحقیق بھی کرے گا وہیں این ایم پی بی اپنی ایجنسیوں، ریاستی ادویاتی پودوں –ریاستی آیوش کمیٹیاں ریاستی باغبانی محکموں اور ملک بھر میں واقع علاقائی کے ساتھ سہولت مراکز کے ذریعہ کیو پی ایم فروخت سے متعلق پروجیکٹوں میں تعاون کرے گا۔
ش ح۔ ش ت۔ج
Uno-9899
(Visitor Counter : 107
سٹرک ٹرانسپورٹ اور شاہراہوں کی وزارت
سڑکوں اور شاہراہوں کے اطراف لگے درختوں کی کٹائی کا اعداد وشمار
قومی شاہراہوں کی فروغ  میں وزارت کے ذریعے حصول شدہ رائٹ آف وے  کی صفائی شامل ہوتی ہے۔ اس بات کو ہمیشہ یقینی بنایاجاتا ہے کہ موجودہ قومی شاہراہوں کو چوڑا کرنے کے لیے کم سے کم درختوں کی کٹائی کی جائے۔
گنیش پور سے دہرہ دون تک دلّی – دہرہ دون ایکسپریس وے پروجیکٹ کے لیے شوالک کے جنگلاتی کے ڈویزن میں مجموعی طور پر 7747 درختوں اور 3258 نئے درخت کاٹے گئے۔ ان میں سے کوئی بھی درخت راجہ جی قومی پارک کے احاطے کے اندر نہیں تھا۔
اترپردیش اور اتراکھنڈ جنگلات کے محکموں کے ذریعے تیار کردہ کمپنسنٹری شجرکاری کی اسکیم کے مطابق تقریباً 1.76 لاکھ درخت لگائے جائیں گے۔ کمپنسنٹری شجرکاری اور نیٹ پریزینٹ ویلیو کے ضمن میں ، ہندوستان کی قومی شاہراہوں کی اتھارٹی نے اترپردیش اور اتراکھنڈ کے جنگلات کے محکمے نے 844.13 لاکھ روپئے کی رقم جمع کی ہے۔ مندرجہ بالا کے علاوہ این ایچ اے آئی نے 155 درختوں کو دوسری جگہ لگایا ہے۔
کل 55.10 لاکھ پودے، 94 پروجیکٹوں میں لگائے گئے ہیں، جسے مارچ 2021 میں پایہ تکمیل تک پہنچادیا گیاہے۔
یہ معلومات سڑک نقل وحمل اور شاہراہوں کے مرکزی وزیر جناب نتن گڈکری نے ایک تحریری جواب میں آج راجیہ سبھا میں فراہم کیں۔
بندرگاہوں، جہاز رانی اور آبی راستوں کی وزارت
ساگرمالا مہم: سینٹر آف ایکسیلنس اِن میری ٹائم اینڈ شپ بلڈنگ ، وشاکھاپٹنم میں ہائی ٹیک لیب
نئی دہلی،16/جولائی۔ بحری امور اور جہاز سازی کے شعبے میں فروغ ہنرمندی سے متعلق ایک اسٹارٹ اَپ، سینٹر آف ایکسیلنس اِن میری ٹائم اینڈ شپ بلڈنگ  نے اعلان کیا ہے کہ وشاکھاپٹنم میں واقع اس کے ہائی ٹیک لیبس زیرتربیت لوگوں کے لئے اورینٹیشن پروگرام شروع کرنے کے لئے تیار ہیں۔ وشاکھاپٹنم میں 13جولائی 2018 کو ایک سیمینار کا انعقاد کیا گیا، تاکہ لیبس میں موجود سہولتوں اور ٹریننگ کے عمل کے آغاز کے بارے میں متعلقین کو بتایا جاسکے۔ سی ای ایم ایس کے ذریعے یہ اعلان ممبئی میں اپنے لیبس  کی تیاری سے متعلق اعلان کے کچھ ہی دن بعد کیا گیا ہے۔ سی ای ایم ایس، سیمنس اور جہازرانی کی وزارت کے اشتراک سے انڈین رجسٹر آف شپنگ  کے ذریعے پرموٹیڈ ہے۔ اس کا وشاکھاپٹنم کیمپس انڈین میری ٹائم یونیورسٹی ، احاطے میں واقع ہے۔
اس موقع پر اظہار خیال کرتے ہوئے جہازرانی کی وزارت کے ساگرمالا پروگرام کے جوائنٹ سکریٹری جناب کیلاش اگروال نے کہا کہ سی ای ایم ایس ساگر مالا پروگرام کا کلیدی اقدام ہے، جس کا مقصد فروغ ہنرمندی اور جہازسازی اور جہاز کی مرمت کے شعبے میں ہنرمندی کو فروغ دینا ہے۔ اس سے بندرگاہ اور بحری امور کے شعبے میں طلبہ کو ایسی ہنرمندی سے لیس کرے گا، جو کہ صنعتوں کی ضرورت کے مطابق اور روزگار فراہم کرنے کی اہلیت والی ہوگی۔ اس سے بحری امور کے شعبے میں میک اِن انڈیا اور اسکل انڈیا کی کوششوں کو مزید تقویت ملے گی۔
اس سمینار میں مختلف صنعتوں سے وابستہ پیشہ وروں نے شرکت کی، جس میں ہندوستان شپ یارڈ لمیٹڈ کے سی ایم ڈی، گوا شپ یارڈ لمیٹڈ کے سی ایم ڈی، حکومت ہند کی جہازرانی کی وزارت کے اہل کار، آندھرا پردیش حکومت کے اہلکار، اعلیٰ درجے کے بحری افسران، قریبی کالجوں، پالی ٹیکنکس اور انجینئرنگ کالجوں کے طلباء اور اساتذہ شامل ہیں۔ شرکاء کے لئے کیمپس کے ایک مختصر ٹور کا بھی انتظام کیا گیا۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م م۔ م ر(
U-3630
(Visitor Counter : 46